laion/Wikipedia-Exotic huggingface dataset:
מזמן

"מזמן" הוא סינגל שני מתוך האלבום ניסים שקופים של הזמרת-יוצרת הישראלית ריטה, שיצא לאור ב-3 באוגוסט 2017. צרויה להב - מילים ניצן קייקוב - פסנתר, קלידים, תכנותים, לחן, עיבוד, הפקה מוזיקלית יאיר גורן - ייעוץ מוזיקלי אבי סינגולדה - גיטרות פול בושנל - בס אלי פיקובר - טכנאי רונן הלל - מיקס ג'ון דייוויס - מאסטרינג יעל יעקבי - עיצוב סאשה פרילוצקי - צילום סאשה פרילוצקי - בימוי, קריאטיב, צילום דן מילר - מפיק בפועל האני שלום - ארט טל אורן - ניהול פרויקט ניקולאי שבלין - צילום דוקו וידאו דניאל פליק - אפטר אפקט נטע סקלי - איפור אור לוי - שיער רותם יהודה - רקדן אביחי חכם - עיצוב תנועה סיון שריקי - ביגוד השיר זכה לביקורת חיובית מצד דודי פטימר: "ריטה מציגה גרסה רומנטית במיוחד של עצמה בשיר "מזמן"...הזמרת חוזרת לעצמה ומצדיקה בפעם המי יודע כמה את היותה זמרת ססגונית, רבגונית, מקורית ורלוונטית עם השיר החדש שלה...השיר...הוא רוק איכותי ומלודי, כשליריקה איכותית ("מתוך גביע הבדידות שלנו ניגר עסיס של ענבים כחולים") מתמזגת עם לחן מרענן וקליט וכל אלה מותאמים ככפפה ליד לקולה החד פעמי של ריטה שמבצעת בתשוקה וטבעיות שיר על אהבה שורדת. סרטון השיר "מזמן" באתר יוטיוב מילות השיר "מזמן" באתר שירונט מזמן, באתר אקו"ם לדף השיר באתר הספרייה הלאומית יובל אראל‏, ריטה – מזמן, בבלוג של יובל אראל, מגזין מוזיקה ותרבות, 6 באוגוסט 2017 niv the tool, המצעד השבועי של מדיה פורסט, באתר mediaforest-group, ‏שבוע 37 לשנת 2017 פטיפון - ריטה - מזמן, באתר פטיפון דודי פטימר, ‏צפו: ריטה חוזרת בגדול עם שיר מרגש וקליפ סקסי במיוחד, באתר מעריב אונליין, 6 באוגוסט 2017
הר קוזיאק

הר קוזיאק (באנגלית: Mount Kozyak; בבולגרית: връх Козяк) הוא הר מכוסה בקרח ברי ברוגמן באי לייז ' בארכיפלג פאלמר, בחצי האי האנטארקטי שבאנטארקטיקה. גובהו של ההר 600 מטרים מעל פני הים. ההר מתנשא מעל מפרצון קוריה שמצפון מזרח לו; מעל מפרצון בריפארה שמדרום לו; ומעל קרחון סיגמן שמצפון-מערב לו. ההר ממוקם 1.67 קילומטרים דרומית לפסגת ואז'ארוב; 1.72 קילומטרים צפונית-מערבת לנקודת לשקו; ו-3.6 קילומטרים צפונית-מזרחית לפסגת פבלוב. ההר מופה על ידי סוקרים בריטיים בשנת 1978. ההר נקרא על שם הכפר קוזיאק שבצפון מזרח בולגריה. כיפת הקרח טומבה בגאזט האנטארקטי הבולגרי (בבולגרית) הר קוזיאק באתר הגאזט האנטארקטי המשווה SCAR של ממשלת אוסטרליה תצלום לוויין של אזור הר קוזיאק, וציון מקום האתרים שסביבו באתר copernix גאזט השמות האנטארקטיים של בולגריה מידע גאוגרפי והיסטורי
היפרפלזיה

הִיפֶּרְפְּלַזְיָה (באנגלית: Hyperplasia) (מיוונית עתיקה (ὑπέρ (huper משמעו "היפר" או "יתר", (πλάσις (plasis משמעו "פלזיה" או "יצור". על פי האקדמיה ללשון העברית: יְצִירַת יֶתֶר), או היפרגינציה, היא עליה בכמות הרקמות האורגניות אשר נוצרות מהתרבות תאים. היא עלולה לגרום לגדילה משמעותית של האיבר. היפרפלזיה היא תוצאה של תהליך הסתגלותי כתגובה לגורמי עקה (טראומה), כמו דלקת כרונית או שינוי הורמונלי. לעיתים משתמשים במונח בצורה שגויה כנאופלזיה שפירה או גידול שפיר. היפרפלזיה היא תגובה פארא-נאופלסטית שכיחה לגירוי. בראייה מיקרוסקופית, התאים מדמים תאים רגילים אבל מספרם גדל. לפעמים התאים גם גדלים בנפחם (היפרטרופיה). היפרפלזיה נחשבת לתגובה פיזיולוגית לגירוי ספציפי, והגדילה של התאים ההיפרפלסטיים נשארת תחת פיקוח מנגנוני הגוף הרגילים. זאת להבדיל מנאופלזיה (התהליך הגורם לסרטן וגידולים שפירים). היפרפלזיה עלולה להיגרם ממגוון סיבות וגורמים. למשל דרישה מוגברת לסוג התאים הספציפי (למשל לאחר פציעה בעור), דלקת מקומית, פגיעה הורמונלית או כפיצוי לנזק באיבר אחר בגוף עקב פציעה או מחלה. היפרפלזיה יכולה להיות לא מזיקה ולהיחשב נורמלית. למשל גדילה של בלוטות החלב בשד בזמן ההריון, זאת לטובת הנקה עתידית. דוגמה נוספת היא שפקטורי גדילה דמויי אינסולין גורמים לצמיחה מואצת של סחוסים ועוזרים בתהליך הגדילה של ילדים. בתהליך זה ישנה התרבות ממשית של התאים ולא גדילה שלהם. הגדלה שפירה של הערמונית מחלת קושינג היפרפלזיה מולדת של האדרנל נאופלזיה תסמונת פארא-נאופלסטית "Hyperplasia: MedlinePlus Medical Encyclopedia". www.nlm.nih.gov. Retrieved 2015-05-301 Sembulingam, K.; Sembulingam, Prema (2012-09-01). Essentials of Medical Physiology. JP Medical Ltd. ISBN 9789350259368 Zachary, James F.; McGavin, M. Donald (2013-12-11). Pathologic Basis of Veterinary Disease. Elsevier Health Sciences. ISBN 9780323291729. Braun, Carie Ann; Anderson, Cindy Miller (2007). Pathophysiology: Functional Alterations in Human Health. Lippincott Williams & Wilkins. ISBN 9780781762502. מדיה וקבצים בנושא היפרפלזיה בוויקישיתוף היפרפלזיה אדרנלית מולדת באתר גנטיקה ובדיקות גנטיות מידע נוסף על היפרפלזיה באתר ACOG (באנגלית) Bachmann, Alexander; Rosette, Jean de la (2011-11-24). Benign Prostatic Hyperplasia and Lower Urinary Tract Symptoms in Men. OUP Oxford. ISBN 9780199572779. יְצִירַת יֶתֶר במילון ביולוגיה כללית (תשס"ט), 2009, באתר האקדמיה ללשון העברית הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Amazon S3

Amazon S3 (ראשי תיבות של Amazon Simple Storage Service) הוא שירות אחסון ענן של Amazon Web Services של חברת אמזון האמריקנית. S3 מיועד לאחסון קבצים, ומנהל אותם בתצורה של אחסון מבוסס אובייקטים (Object storage), תוך שימוש בממשק גישה מבוסס Web service. השירות הושק בשנת 2006 והפך תוך מספר שנים לנפוץ מאוד. עקב כך, החלו להופיע מוצרי צד שלישי ומוצרי אחסון מתחרים שהציעו גם הם ממשק המתבסס על ממשק S3. S3 מתאים לאחסון של כל סוג קובץ בעלות זולה יחסית, ומתאים לשימושים של יישומי רשת, גיבוי, התאוששות מאסון, ארכיון מידע, כריית מידע בהיקפי Big data ולאחסון ענן כחלק ממחשוב ענן היברידי. הסכם תנאי השירות של אמזון מבטיח זמינות של השירות במשך 99.9% מהזמן, כלומר כ-43 דקות השבתה לחודש. אמזון אינה מדווחת באופן שוטף על היקף השימוש ב-S3, אך בשנת 2013 דיווחה על שני טריליון אובייקטים ו-1.1 מיליון גישות בשנייה. מערכת הקבצים של S3 שטוחה, בשונה מההיררכיה המקובלת במערכות קבצים של מערכות הפעלה של מחשבים. יחידת האחסון הבסיסית היא אובייקט, ולכל אובייקט יש מפתח ייחודי שהמשתמש קובע על מנת לזהות אותו. מבנה מבוסס אובייקטים מאפשר ל-S3 לספק סילומיות (scalability) בלתי מוגבלת מבחינת הארכיטקטורה, זמינות גבוהה וזמן השהיה נמוך. הדרך היחידה לאגד קבוצה של אובייקטים היא באמצעות שיוך למבנה המכונה Bucket. ל-bucket שני תפקידים מרכזיים. האחד, לאפשר ניהול רשימת בקרת גישה (ACL) המשותפת לכל האובייקטים ב-bucket. השני, לאפשר ניהול של מספר גרסאות לאותו אובייקט. הגישה לאובייקטים מתבצעת רק דרך ממשק תכנותי מסוג REST או ממשק תכנות היישומים של AWS ‏(AWS SDK). גודל האובייקטים מוגבל לחמישה טרה בייט וגודל המטא-דאטה לשני קילו בייט. גודל אובייקט רומז שגודל bucket אופייני דומה לגודלה של מערכת קבצים מסורתית, ולכן ניהול ACL משותף לכל ה-bucket שקול לניהול ACL בודד לכל מערכת הקבצים במערכת הפעלה של מחשבים. דוגמה ל-URL גישה לאובייקט S3 (באמצעות HTTP GET): http://s3.amazonaws.com/bucket/key (‏bucket ו-key מוחלפים בערכים המזהים את האובייקט) אמזון מציעה כמה מחלקות אחסון אפשריות ב-S3, בהתאם לדרישות הזמינות, העמידות והביצועים של האפליקציה המתבססת על השירות: סטנדרטי - מחלקת האחסון הרגילה. גישה לעיתים רחוקות - מתאים לשימושי גיבוי והתאוששות מאסון. העתקים מאוחסנים במספר מרכזי נתונים של אמזון. גישה לעיתים רחוקות מאזור בודד - מתאים לגישה לעיתים רחוקות, אך ברגע שנדרש זמין לגישה רציפה מאזור שירות גאוגרפי בודד בלבד. במקרה שמרכז הנתונים של האזור נפגע, המידע המאוחסן אובד ללא גיבוי. גיבוי קר (Amazon Glacier) - אחסון לטווח ארוך שבו זמן השהיה של דקות עד מספר שעות מתקבל על הדעת. אמזון מציעה שירות זה לארגונים, כתחליף לגיבוי על גבי סרטים מגנטיים. אתר האינטרנט הרשמי של Amazon S3 (באנגלית) Amazon S3 – Two Trillion Objects, 1.1 Million Requests / Second, באתר AWS
פרטריגון

פרטריגון המכונה תריסתן הדיסקוס (שם מדעי: Paratrygon aiereba) הוא מין יחיד בסוגו של טריגון מהמשפחה הנאוטרופית טריגוני נהרות. טריגון מוזר זה מצוי במימי האמזונאס והאורינוקו, אך קל לבלבל בינו לבין מיני טריגונים אחרים החיים באותו אזור. הפרטריגון הוא הרחב שבטריגוני הנהרות (אך לא הכי גדול - הוא קטן מהפוטמוטריגון ברכיורה) והוא מגיע לרוחב של 1.6 מטר בין סנפיריו ומשקלו מגיע ל-110 ק"ג, כשטענות על טריגונים גדולים יותר לא הוכחו. מרבית הטריגונים לא עוברים רוחב של 1.3 מטר. הוא חום עד חום-כהה בצבעו ובעל עיניים קטנות המצויות בחלק העליון של גופו וגופו שטוח עם סנפירי חזה רחבים מאוד. החוטם שלו מזכיר צורת קערה והפה מצוי בחלקו התחתון של הגוף. כמו שאר הטריגונים הוא נושא בזנבו עוקץ בעל ארס היכול לפגוע קשה. הטריגונים מגיעים לבגרות מינית באורך 60 ס"מ בזכרים ו-72 ס"מ בנקבות. טריגון זה מצוי בעומק יחסי בנהרות רחבים באמריקה כמו באמזונאס. הוא חי על הקרקעית וניזון מדגים, תולעים, סרטנים ועוד חסרי חוליות הקבורים בחול. הטריגונים משריצים צאצאים חיים, בדרך כלל שניים. הצעירים מתחילים את החיים במים רדודים יחסית ובנחלים. מדיה וקבצים בנושא פרטריגון בוויקישיתוף פרטריגון, באתר ITIS (באנגלית) פרטריגון, באתר האנציקלופדיה של החיים (באנגלית) פרטריגון, באתר FishBase (באנגלית) פרטריגון, באתר GBIF (באנגלית) פרטריגון באתר הרשימה האדומה של IUCN
The Adventures of Mimi (וידאו)

The Adventures of Mimi ׁ(בעברית: ההרפתקאות של מימי) הוא אלבום הוידאו השביעי של הזמרת מריה קארי, אשר מתעד את סיבוב ההופעות שלה הנושא את אותו השם. ההופעה צולמה ב-8 באוקטובר 2006 והווידאו יצא לאור ב-16 בנובמבר 2007 על ידי איילנד רקורדס. ביפן האלבום יצא לאור חמישה חודשים לאחר מכן עם גרסה הכוללת שני דיסקים כאשר הדיסק השני כולל גרסאות קריוקי לשירים שביצעה קארי במופע ואף גם יצאה גרסה נוספת הכוללת שלושה דיסקים. המופע צולם ב-8 באוקטובר 2006 באנהיים קליפורניה באצטדיון הונדה סנטר. זה היה אלבום ה-DVD הראשון שקארי הוציאה לאור מאז #1's, ב-1999. במהלך המופע ההרכב בויז טו מן ביצעו את השיר "One Sweet Day" ביחד עם קארי עצמה, בניגוד להופעות אחרות בהם קארי נהגה לבצע את השיר לבד. עטיפת האלבום צולמה על ידי צלם האופנה הידוע מרוקס קלינקו. בדצמבר 2008 האלבום יצא לאור מחדש עם 4 דיסקים הכולל בין היתר את אלבומה אשר יצא באותה שנה E=MC². בנוסף גרסה זו כללה גם פוסטר דו צדדי עם תמונה מתוך המופע ותמונה מתוך האלבום וטבעת עם לוגו המופע במתנה. מידע על האלבום The Adventures of Mimi באתר MusicBrainz מידע על האלבום The Adventures of Mimi באתר AllMusic ARIA report (Australian Record Industry Association) (אורכב 01.05.2017 בארכיון Wayback Machine) French Music DVD Chart Greek Music DVD Chart Japanese Music DVD Chart Japanese International Music DVD Chart Spanish Music DVD Chart UK Music DVD Chart U.S. Billboard Top Music Video
Here Is Mariah Carey

Here Is Mariah Carey (בעברית: הנה מריה קארי) הוא אלבום ה-DVD השלישי של הזמרת מריה קארי, אשר ידוע גם בשמו "Mariah Carey" או "Mariah's Thanksgiving NBC Special". ה-DVD מציג הופעת לייב של קארי במרכז לאומנויות הבמה בניו יורק אשר התרחשה ב-16 ביולי 1993. האלבום יצא לאור במקור בפורמט VHS ב-1 בדצמבר 1993 ורק ב-12 בספטמבר 2006 הוא יצא לאור בפורמט DVD. זהו היה הופעת הספיישל הטלוויזיונית הראשונה של קארי אשר שודרה על ידי רשת NBC על מנת לחגוג את יציאת אלבומה השלישי Music Box אשר יצא באותה תקופה. על מנת לקדם את האלבום היא הופיעה עם מספר שירים מתוכו כמו "Hero" ו-"Without You" אך הופיעה גם עם להיטים קודמים שלה כמו "Emotions", "Someday" ו-"Make It Happen". אז באותה התקופה למריה לא היה ביטחון להופיע מול קהל גדול בלייב, הופעה זו הביאה למריה ביטחון לעשות זאת ובעקבות כך בהמשך היא גם יצאה לסיבוב ההופעות הראשון שלה Music Box Tour. ההופעות של קארי עם השירים "Hero" ו-"Dreamlover" לימים שימשו גם כסינגלים מסחריים. מידע על האלבום Here Is Mariah Carey באתר AllMusic האלבום Here Is Mariah Carey באתר Discogs BILLBOARD DVD
סביצ'ה

סביצ'ה (מספרדית: Ceviche) הוא מאכל המורכב מדגים נאים המושרים במיץ לימון או בחומץ עם בצלים חתוכים. הסביצ'ה הוא המאכל הלאומי של פרו, אך נפוץ גם בשאר מטבחי דרום אמריקה. סשימי קרפצ'יו גיא רובננקו, סביצ'ה מקסיקנית, באתר ynet, 19 בספטמבר 2005 ערן ירוחם, סביצ'ה סלמון עם מנגו וכוסברה (הקישור אינו פעיל), באתר וואלה ענת סלע, סביצ'ה סי בס, באתר "על השולחן" עמוס שיאון, איך מכינים סביצ'ה?, באתר ynet, 21 באוגוסט 2018 ערך זה הוא קצרמר בנושא מזון ובנושא פרו. אתם מוזמנים לתרום לוויקיפדיה ולהרחיב אותו.
פרנץ שאלק

פראנץ שאלק (בגרמנית: Franz Schalk; ‏27 במאי 1863, וינה - 3 בספטמבר 1931, באדלאך, אוסטריה), היה מנצח אוסטרי. שאלק למד אצל המלחין אנטון ברוקנר. משנת 1900 שימש מנצח מקהלה ראשון של אופרת החצר בווינה. בין 1904 ל-1921 עמד בראש אגודת ידידי המוזיקה של וינה. משנת 1918 עד 1929 היה מנהל מוזיקלי של האופרה של וינה (בין 1919 ל-1924 חלק משרה זו עם ריכרד שטראוס). בהמשך לקח חלק בייסוד פסטיבל זלצבורג. הוא ניצח על ביצוע הבכורה של האופרה "האשה ללא צל" מאת ריכרד שטראוס בשנת 1919. חלק מעבודתו כמנצח הוקלט וניתן להשגה על גבי תקליטורים. אמרתו המפורסמת ביותר היא "כל תיאטרון הוא בית משוגעים, אבל בית אופרה הוא האגף לחשוכי מרפא." כיום שאלק מפורסם בשינויים שהכניס בסימפוניות של מורו ברוקנר, כדי לעשותן פופולריות יותר. הוא ניצח על הסימפוניה החמישית של ברוקנר בשנת 1894, אבל בגרסה משופעת בקיצוצים ושינויים, שרובם התבצעו כנראה ללא הסכמת המלחין. ברוקנר היה חולה מכדי לבוא לביצוע הבכורה. הגרסה של שאלק הייתה זו שנבחרה להוצאה הראשונה והייתה הגרסה היחידה ששמע קהל המאזינים במשך קרוב לארבעים שנה. שאלק גם השפיע על שינויים שעשה ברוקנר עצמו בסימפוניות השלישית, השביעית והשמינית שלו. הגרסה שבהשפעת שאלק הייתה הראשונה לצאת לאור. בעוד שמבקרים רבים תקפו את שאלק על השינויים שהכניס בגרסאות המקוריות של יצירות ברוקנר, היו שטענו, כי אלמלא עבודתו של שאלק לקירוב המוזיקה של ברוקנר לטעם הקהל, הייתה נשארת לא-נודעת. המנצח ליאון בוטשטיין הוא בין הבולטים במלמדי הזכות על גרסאות שאלק למוזיקה של ברוקנר. שאלק היה מעורב גם בהפקת המהדורה הראשונה של הסימפוניה העשירית של מאהלר, וגם במקרה זה האשימו אותו ש"שיפץ" את היצירה. מדיה וקבצים בנושא פרנץ שאלק בוויקישיתוף פרנץ שאלק, באתר AllMusic (באנגלית) פרנץ שאלק, באתר MusicBrainz (באנגלית) פרנץ שאלק, באתר Discogs (באנגלית) Franz Schalk at the aeiou Encyclopedia An article about Bruckner, written from a pro-Schalk viewpoint Available recordings
הדוד טוביה הטוב

הדוד טוביה הטוב (בהולנדית: Tip en Tap) היא סדרת אנימציה בלגית בת 26 פרקים שהופקה לטלוויזיה בשנת 1971. בישראל הסדרה שודרה בשנות השמונים ברצועה יומית לילדים בשם "רכבת ההפתעות" בטלוויזיה החינוכית בדיבוב עברי כאשר את כל הדמויות דובב יוני חן. כל פרקי הסדרה התמקדו בטום וטים, שני גורי כלבים שובבים וסקרנים, אשר בפרקי הסדרה השונים הם לומדים לשחות יחד עם ברווז, רודפים אחר חפרפרת או הורסים את הגינה של דודם, דוד טוביה הטוב, כלב בוגר מעופף המכונה "דוד הליקופטר". בשל סקרנותם הם נקלעים לעיתים למצבים מסובכים, אבל תמיד ניצלו בשנייה האחרונה על ידי דודם. בסוף כל פרק הדוד שלהם היה מביא אותם חזרה הביתה ישר למיטותיהם ומשכיב אותם לישון טום וטים היו אומרים לו "לילה טוב הדוד טוביה, לילה טוב דוד הליקופטר" והדוד טוביה היה אומר להם בתגובה "לילה טוב גם לכם חברים קטנים ויקרים, לילה טוב". "הדוד טוביה הטוב", במסד הנתונים הקולנועיים IMDb (באנגלית)
דידקטיקה

דידקטיקה (בעברית: תורת ההוראה; מיוונית: didáskein – διδάσκειν – "להורות") היא ענף משנה של פדגוגיה שעוסק בפיתוח גישות ושיטות הוראה. תחום זה עוסק בפיתוח תאוריה של ההוראה, הנחלת מיומנויות וכשירויות ההוראה הטובה, פיתוח תוכניות לימודים, תכנון והערכת אסטרטגיות הוראה, שילוב אמצעי המחשה בהוראה. המונח "דידקטיות" מתאר חינוכיות יתרה, הבלטה של איכויות לימודיות או הדרכתיות. שיטת הוראה טובה מקדמת את התפתחותו של הפרט. עם זאת, קיומם של הבדלים בין אישיים ושינויים בנסיבות בהן מתרחשת ההוראה אינם מאפשרים שימוש בשיטת הוראה יחידה בכל מצב שהוא. לכן על שיטות ההוראה להיות שונות זו מזו כדי שתהיינה טובות עבור מקרים ספציפיים. תפקידו של המורה הוא לבחור לעצמו את טכניקת ההוראה התואמת את מטרותיו החינוכיות ואת צורכי תלמידיו. למידה היא תכליתה של ההוראה ועל כן מחקר של תהליכי למידה יכול להסביר גם את ההוראה. מכיוון שניתן לנתח את ההוראה באופן לוגי ופנומנולוגי, מחקר אמפירי שכולל תיאור, השוואה והבחנה בינה לפעילויות אחרות יכול לגלות את אופייה הרצוי. פילוסופיה של החינוך תורת ההכרה הוראה מתקנת מתודיקה בהדרכה מרתה סטון וויסקי (עורכת), הוראה לשם הבנה, מאנגלית: יניב פרקש, ירושלים: מכון ברנקו וייס לטיפוח החשיבה, 2004. האנס איבלי, דידקטיקה פסיכולוגית: על פי משנתו של ז'אן פיאז'ה, עברית: אילנה המרמן, מרחביה: ספרית פועלים, 1971. Developing An Educational Philosophy – מאמר של ריצ'רד לבוי על גישות פילוסופיות בחינוך, חסרונות של השימוש בתחרותיות בבית הספר והתאמת ההוראה לתלמידים בעלי לקויות למידה. צבי לם (1973). ההגיונות הסותרים בהוראה: מבוא לדידקטיקה. רעננה: ספרית פועלים. ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
ניקולאוס הרנונקור

יוהאן ניקולאוס גראף דה לה פונטיין וד'הארנונקור-אונפרצאגט (בגרמנית: Johannes Nicolaus Graf de la Fontaine und d’Harnoncourt-Unverzagt; ‏6 בדצמבר 1929 בברלין – 5 במרץ 2016) היה מנצח אוסטרי, נודע בביצועיו האותנטיים למוזיקה מן התקופה הקלאסית ולפניה. הארנונקור נולד בברלין למשפחה מן האצולה, גדל בגראץ ולמד מוזיקה בווינה. הוא ייסד את "קונצנטוס מוזיקוס וין" עם אשתו, אליס הופלנר, בשנת 1953, בתקופה שהיה צ'לן בתזמורת הסימפונית של וינה. קבוצה זו התמקדה בביצוע אותנטי בכלים תקופתיים ובשנות ה-70' התפרסם מאוד בעבודתו עמה. בתקופה זו ניגן בויולה דה גמבה בנוסף לנגינתו בצ'לו. הארנונקור הקליט לחברת טלפונקן (טלדק) מגוון רחב של רפרטואר מתקופת הבארוק, החל במוזיקה לויול של הנרי פרסל והמשך ביצירות הכוללות את המנחה המוזיקלית של יוהאן סבסטיאן באך, "הכתרת פופיאה" של קלאודיו מונטוורדי ו"קאסטור ופולוקס" של ז'אן-פיליפ ראמו. בהמשך הופיע עם תזמורות רבות אחרות, המנגנות בכלים מודרניים, אבל עדיין המשיך לפקוח עין על אותנטיות היסטורית במונחי קצב, דינמיקה וכדומה. הוא גם הרחיב את הרפרטואר שלו במידת מה, כשהמשיך לנצח על יצירות הבארוק שפרסמו את שמו, אבל עודד גם את רפרטואר האופרטה הוינאית. בשנים האחרונות הקליט את הסימפוניות של בטהובן עם התזמורת הקאמרית של אירופה וקבע רמת איכות חדשה לביצוען. בשנת 1971 התחיל הארנונקור במיזם משותף עם המנצח גוסטב ליאונהארדט להקלטת כל הקנטטות של יוהאן סבסטיאן באך. המיזם הסתיים לבסוף בשנת 1990. בשנת 2001 יצא לשוק תקליטור של המתאוס פסיון של באך, שזכה הן לשבחי הביקורת והן בפרס גראמי. בתקליטור כלולה הפרטיטורה המלאה של היצירה, בכתב ידו של באך עצמו. מדיה וקבצים בנושא ניקולאוס הרנונקור בוויקישיתוף אתר האינטרנט הרשמי של ניקולאוס הרנונקור ניקולאוס הרנונקור, במסד הנתונים הקולנועיים IMDb (באנגלית) ניקולאוס הרנונקור, באתר AllMovie (באנגלית) ניקולאוס הרנונקור, במסד הנתונים הקולנועיים KinoPoisk (ברוסית) ניקולאוס הרנונקור, באתר אפל מיוזיק (באנגלית) ניקולאוס הרנונקור, באתר ספוטיפיי ניקולאוס הרנונקור, באתר Last.fm (באנגלית) ניקולאוס הרנונקור, באתר AllMusic (באנגלית) ניקולאוס הרנונקור, באתר MusicBrainz (באנגלית) ניקולאוס הרנונקור, באתר Discogs (באנגלית) ניקולאוס הרנונקור, באתר בילבורד (באנגלית) ניקולאוס הרנונקור, באתר "Find a Grave" (באנגלית)
אי-סובלנות

אי-סובלנות הוא חוסר או היעדר סובלנות. האם התכוונתם ל... אי-סובלנות (סרט) – סרט אילם אמריקאי משנת 1916 אפס סובלנות סובלנות
במלכודת

במלכודת (באנגלית: Caught) הוא סרט אפל אמריקאי משנת 1949 בבימויו של מקס אופולס, עם ברברה בל גדס, רוברט ראיין וג'יימס מייסון (בסרטו ההוליוודי הראשון) בתפקידים הראשיים. לאונורה איימס (ברברה בל גדס) עובדת כדוגמנית בחנות למכירת פרוות. לחנות מגיע פרנצי קרטוס (קורט בואה) שליחו של הטייקון סמית אורליג (רוברט ראיין) בנותן לה פתק הזמנה למסיבה שתיערך על היאכטה של הטייקון. לאונורה מסרבת כי היא יודעת שהמטרה היא לנצל אותה אבל הוא משאיר בידה את ההזמה וחברתה לדירה משכנעת אותה כי אין לה מה להפסיד. לבסוף היא משתכנעת ומחליטה להגיע למסיבה. במרינה היא נפגשת במקרה עם אורליג ומתפתחת שיחה. היא מוצאת חן בעיניו והוא מביא אותה לביתו אבל היא מבקשת שיחזיר אותה לביתה. הוא מתחיל לחזר אחריה והיא נענית. בכל העיתונים מתפרסמות ידיעות על ה"סינדרלה" שנישאה לטייקון. אולריג הוא אדם קשה ומרבה להימצא מחוץ לביתו כשהוא משאיר ימים רבים בבית עם פרנצי שמעצבן אותה. הוא מתייחס ללאונורה בקשיחות כאילו היא רכושו ומבייש אותה בפני מנהלי חברותיו. לבסוף היא מבקשת להיפרד, שוכרת דירה קטנה ומתחילה לעבוד כמזכירה במרפאה של רופא הילדים לארי קווינדה (ג'יימס מייסון). לארי מתאהב בה אך אולריג מגיע אליה, מתנצל על התנהגותו ומשכנע אותה לחזור אליו והיא מסכימה. בתקופה זו היא נכנסת להיריון ממנו. אורליג ממשיך להתייחס אליה כעל רכושו. לארי מגיע אליו ומתוודה על אהבתו לליאונורה אך אורליג מגרש אותו. לאונורה נשארת לכודה בביתו של אולריג לאחר שהוא מודיע לה שהוא מרשה לה לעזוב אבל הילד שיוולד יישאר ברשותו. אולריג נרגז ושתוי, נופל ומבקש ממנה שתעזור לו אך היא מסרבת. באתו רגע מגיע לארי. לאונורה חשה בבטנה, מובלת לבית חולים שם היא מפילה את עוברה וכעת היא חפשית להיפרד מאולריג ולהישאר עם לארי. "במלכודת", במסד הנתונים הקולנועיים IMDb (באנגלית) "במלכודת", באתר נטפליקס "במלכודת", באתר AllMovie (באנגלית) "במלכודת", באתר Rotten Tomatoes (באנגלית) "במלכודת", במסד הנתונים הקולנועיים KinoPoisk (ברוסית) קדימון לסרט במלכודת, באתר יוטיוב במלכודת, באתר TCM
מיקי ביאסיון

מאסימו 'מיקי' ביאסיון (באיטלקית: Massimo "Miki" Biasion; נולד ב־7 בינואר 1958 בבסנו דל־גרפה, איטליה) הוא נהג ראלי איטלקי, פעמיים אלוף העולם בראלי. ביאסיון עלה לכותרות בתחילת שנות השמונים כשזכה הן באליפות הראלי באיטליה והן באליפות אירופה בשנת 1983 כשהוא נוהג בלנצ'יה 037. הוא החל להתחרות בשנת 1979 באופל קדט GT/E. באמצע שנות השמונים נבחר למלא תפקיד מרכזי בקבוצה המובילה של לנצ'יה שחיפשה להתארגן מחדש לאחר ההתרסקות הקטלנית של הנהג הנרי טויבנן על מנת להמשיך לשלוט באליפות, כעת תחת קטגוריה A הבכירה. ביאסיון זכה באליפות העולם ב־1988 ו־1989. בשיאו השיג ביאסיון ניצחונות בכמעט שלושת רבעי האירועים בהם השתתף. הוא גם היה הנהג השני שהגן בהצלחה על תוארו (אחרי יוהא קנקונן) והשלישי שזכה בשני תארים (אחרי קנקונן וולטר רוהל). אחרי שנות האליפות שלו, ביאסיון לא הצליח לשחזר שוב את אותה הצלחה. הוא לא הצליח לנצח אירוע עם לנצ'יה ב־1991 ועבר לפורד לעונת 1992 עם חוזה שהפך אותו לנהג בעל השכר הגבוה ביותר בזמנו. האופטימיות לא החזיקה מעמד. בראלי פורטוגל הוא העניק לסיירה קוסוורת' את התוצאה הטובה ביותר שלה באליפות העולם כשסיים במקום השני. בשנה שלאחר מכן, כשהוא נהג בפורד אסקורט RS קוסוורת' החדשה. הוא ניצח בראלי אקרופוליס והיה בקרב על אליפות הנהגים בחלק מהעונה. לאורך התקופה של ביאסיון בפורד היה נראה שהוא מואפל על ידי פרנסואה דלקור הצעיר שבדרך כלל התגלה כמהיר יותר, במיוחד במרוצי האספלט. בנוסף, בעונת 1994, היעדר משאבים הביאו לכך שפיתוח האסקורט היה בפיגור אחרי שאר הרכבים שבאליפות ומערכת היחסים של ביאסיון עם הקבוצה החמירה ככל שהתקדמה העונה. ביאסיון לא הוחתם בפורד בשנה שלאחר מכן. לאחר שהתמודד במספר מרוצים עם קבוצות פרטיות, פרש בשקט בסוף עונת 1995 לאורך כל הקריירה שלו ישב לצידו הנווט טיזיאנו סיוויירו. היוצא מן הכלל היחיד היה ראלי פורטוגל 1988, שם הוחלף סיוויירו על ידי קרלו קסינה בגלל בעיות בריאותיות. ביאסיון זכה באליפות העולם במשאיות בשנים 1998 ו־1999 עם איווקו. ביאסיון היה נשוי לנהגת הראלי האיטלקייה שנטל גלי, שזכתה מספר פעמים באליפות הראלי האיטלקית לנשים. נולדו להם ארבעה ילדים, בטינה, איסוטה, ג'קובו ואוליביה. הזוג גרוש כעת וביאסיון נשוי בשנית לפאולה. 1 תוצאות ראלי סן רמו משנת 1986 בוטלו על ידי ה־FIA. מדיה וקבצים בנושא מיקי ביאסיון בוויקישיתוף אתר האינטרנט הרשמי של מיקי ביאסיון מיקי ביאסיון, ברשת החברתית פייסבוק מיקי ביאסיון, ברשת החברתית אקס (טוויטר) פרופיל ב־RallyBase פרופיל בארכיון הראלי העולמי Miki Story – Miki Biasion (באיטלקית) eWRC-results.com, Miki Biasion - rally profile eWRC-results.com, eWRC-results.com Rally legend Miki Biasion back behind the wheel at Race Retro to mark WRC anniversary, Race Retro, ‏2018-04-10 (באנגלית) Robson, Graham, 1936-, Ford Escort RS Cosworth & world rally car, [Revised edition], Dorchester, England, עמ' 48 llluis555, Ford Escort RS Cosworth: the RALLY CAR, WRCWings, ‏2017-04-01 (באנגלית) Acerca de Massimo "Miki" Biasion, www.iveco.com (באיטלקית) Chantal Galli, Chantal Galli (באיטלקית) "Miki Biasion". Sports Car Legends (באיטלקית).
דייהו BS/BM

דייהו BS/BM (באנגלית: Daewoo BS/BM) הוא אוטובוס בגודל בינוני מתוצרת יצרנית הרכב Zyle Daewoo Commercial Vehicle (אנ') אשר מיוצר משנת 1997 ועד היום. בין השנים 1997–1998 דגמי דייהו "BS/BM" יוצרו בקוריאה הדרומית, ומשנת 1999 דגמי "דייהו BS/BM" מיוצרים בווייטנאם. Zyle Daewoo Commercial Vehicle נמצאת ברובה בבעלות חברת "Young-An Hat". בסיס החברה בעיר הנמל פוסאן בקוריאה הדרומית. החברה הוקמה בשנת 2002 כיורשת המיזוג הקודמת, "חברת דייהו מוטור". אוטובוסים אלו משמשים בעיקר לתחבורה ציבורית. חברת "Daewoo Bus" הייתה בשותפות בשנת 2006 עם "GM Daewoo" (כיום "ג'נרל מוטורס קוריאה" (אנ') חברת בת של ג'נרל מוטורס). מנוע אחורי. 1 דלת כניסה / יציאה. 2 מדרגות. אוטובוס סיפון יחיד (אנ'). בסיס גלגלים קצר. בסיס גלגלים בינוני. בסיס גלגלים ארוך. דגם "דייהו BS" סדרה "BS090 Royal Midi", שנת 2005 דגם "דייהו BM" סדרה "Daewoo BM090", שנת 2015 דגם "דייהו BM" סדרה "Daewoo BM090" דגם "דייהו BM" סדרה "Daewoo BM090" - מבט לתא הנהג ולוח מחוונים דגם "דייהו BM" סדרה "Daewoo BM090" - מבט לתוך הרכב דייהו FX212 סופר קרוזר מדיה וקבצים בנושא דייהו BS/BM בוויקישיתוף חברת Young-An Hat youngan.tradekorea.com/company "דייהו BS/BM" encyclo.co.uk/meaning-of-Daewoo_BS/BM היצרן "Zyle Daewoo Commercial Vehicle" hoovers.com/company-information/cs/company-profile.zyle_daewoo_commercial_vehicle_company היצרן "Zyle Daewoo Commercial Vehicle" developmentaid.org/#!/organizations "דייהו BS/BM" maria-online.us/cars/article.php